CELEX: 42012D0494
Language: ro
Date: 2012-03-23 00:00:00
Title: 2012/494/UE: Decizia reprezentanților guvernelor statelor membre, reuniți în cadrul Consiliului din 23 martie 2012 de autorizare a deschiderii negocierilor pentru un acord internațional privind înființarea Fundației UE-ALC cu statut de organizație internațională

6.9.2012   
            
            
               RO
            
            
               Jurnalul Oficial al Uniunii Europene
            
            
               L 240/2
            
         DECIZIA REPREZENTANȚILOR GUVERNELOR STATELOR MEMBRE, REUNIȚI ÎN CADRUL CONSILIULUI
   din 23 martie 2012
   de autorizare a deschiderii negocierilor pentru un acord internațional privind înființarea Fundației UE-ALC cu statut de organizație internațională
   (2012/494/UE)
   REPREZENTANȚII GUVERNELOR STATELOR MEMBRE, REUNIȚI ÎN CADRUL CONSILIULUI,
   având în vedere recomandarea Comisiei Europene,
   întrucât:
   
               (1)
            
            
               Ar trebui deschise negocieri în vederea încheierii unui acord internațional privind instituirea unei fundații UE-ALC cu statut de organizație internațională între Uniunea Europeană și statele sale membre și țările din America Latină și Caraibi (denumit în continuare „acordul”).
            
         
               (2)
            
            
               Prin decizia Consiliului, Comisia ar trebui să fie autorizată să negocieze dispozițiile care intră în sfera de competență a Uniunii Europene ale acordului.
            
         
               (3)
            
            
               Comisia ar trebui să fie autorizată de asemenea să negocieze, în numele statelor membre, dispozițiile care intră în sfera de competență a statelor membre ale acordului,
            
         ADOPTĂ PREZENTA DECIZIE:
   Articolul 1
   Comisia este autorizată să deschidă negocieri pentru un acord internațional privind înființarea Fundației UE-ALC cu statut de organizație internațională între Uniunea Europeană și statele sale membre și țările din America Latină și Caraibi (denumit în continuare „acordul”).
   Articolul 2
   (1)   Comisia este autorizată să negocieze, în numele statelor membre ale Uniunii Europene, dispozițiile care intră în sfera de competență a statelor membre ale acordului.
   (2)   Un reprezentant al statului membru care deține Președinția prin rotație a Consiliului poate participa la negocieri alături de Comisie.
   Articolul 3
   Negocierile se desfășoară pe baza directivelor de negociere care figurează în addendumul la Decizia 2012/493/UE a Consiliului din 23 martie 2012 de autorizare a deschiderii negocierilor pentru un acord internațional privind înființarea Fundației UE-ALC cu statut de organizație internațională (1).
   Articolul 4
   Negocierile se desfășoară în consultare cu Grupul de lucru pentru America Latină (COLAT/AMLAT), care este consultat în ansamblu și cu suficient timp înaintea fiecărei runde de negocieri în legătură cu liniile de negociere propuse, iar după fiecare reuniune i se prezintă rapoarte referitoare la evoluția negocierilor.
   Articolul 5
   Prezenta decizie se adresează Comisiei.
   
      Adoptată la Bruxelles, 23 martie 2012.
      
         
            Pentru reprezentanții guvernelor statelor membre reuniți în cadrul Consiliului
         
         
            Președintele
         
         C. ASHTON
      
   
   
      (1)  A se vedea pagina 1 din prezentul Jurnal Oficial.